

Forslag til pressemelding:

Bli med på Bygdeløftet

I år setter Norges Bygdekvinnelag, sammen med Norges Bygdeungdomslag og Norges Bondelag, Bygdeløftet på agendaen. Bygdeløftet arrangeres fra 27. oktober til 5. november. Målet med Bygdeløftet er å skape blest og vise fram verdien av Bygde-Norge. Vi vil først og fremst løfte fram positivitet, skaperglede og vilje til å ta i et tak for bygdene våre.

Det sosiale fellesskapet vokser fram av lokale aktiviteter. De bygger stolthet, identitet og vennskap. Landbruk og næringsliv gjør bygda levende. Lokale arbeidsplasser gir oss muligheten til å bo akkurat her. Hjertet i bygda, det er alle folka som bor her. Det er ildsjeler

som drar i gang aktiviteter, og skaper våre lokale møteplasser. For at Bygdeløftet skal være mulig, må også politikerne våre, lokalt og sentralt, fikse utfordringer og satse på utviklingsmuligheter bygdene byr på.

I løpet av Bygdeløftet skal lag over hele landet arrangere aktiviteter som; bygdedager, bygdefester, tevlinger, kåre bygdeløftere og vise fram det de er stolte over i bygda si. Disse lokale aktivitetene vil sammen utgjøre en storstilt, desentralisert bygdefestival. I “navn på bygda” skal vi arrangere … for å ... Vi inviterer alle til å bli med oss og løfte “navn på bygda”.

*Skriv et avsnitt om noe dere ønsker å sette lys på i deres bygd ut fra en (eller flere) av disse setningene:*

Her i NN (lokallag/bygd) setter vi spesielt pris på …

Her i NN (lokallag/bygd) er vi flinke på...

Her i NN (lokallag/bygd) er vi stolte av...

Vi heier på all frivillighet i lokalsamfunnet og samarbeider gjerne med andre frivillige organisasjoner. Bygdeløftet skal styrke dugnadsånden og samholdet i vår bygd.

*Norges Bygdeungdomslag, Norges Bygdekvinnelag og Norges Bondelag er viktige og gjensidige samarbeidspartnere, og en av de viktigste garantistene for levende bygder. Til sammen organiserer vi ca. 77 000 medlemmer i Bygde-Norge, som alle ser verdien av aktive lokalsamfunn. Samarbeidet mellom bonden som næringsutøver, frivillige organisasjoner og engasjerte bygdefolk er forutsetningene for bosetning i hele landet.*